29. ΝΟΜΟΘΕΤ. ΔΙΑΤΑΓΜΑ υπ’ αριθ. 978 της 21 Ιαν./11 Φεβρ. 1942 Περί συστάσεως Ειρηνοδικείου εν Δωρίω Τριφυλίας. Άρθρ.1.-Συνιστώμεν Ειρηνοδικείον β΄ τάξεως εν τη περιφερεία του Πρωτοδικείου Κυπαρισσίας ονομαζόμενον Ειρηνοδικείον Δωρίου με έδραν την κωμόπολιν Ψάρι, πρωτεύουσαν του τέως Δήμου Δωρίου και περιφέρειαν την των κοινοτήτων του τέως Δήμου Δωρίου και Κοινοτήτων Γλυκορίζι, Αγριλιά, Καμάρι και Σιτοχώρι του τέως Δήμου Αυλώνος αίτινες αποσπώνται εφεξής εκ της περιφερείας του Ειρηνοδικείου Αετού, εις ο μέχρι τούδε υπήγοντο και ούτινος η περιφέρεια περιορίζεται κατά τούτο. Ορίζομεν ημέραν ενάρξεως των εργασιών αυτού την 1ην Μαρτ. 1942 αφ’ ης πάσαι αι των ειρημένων κοινοτήτων εκκρεμείς υποθέσεις μεταβιβάζονται από του Ειρηνοδικείου Αετού εις το Ειρηνοδικείον Δωρίου. Άρθρ.2.-Παρά τω Ειρηνοδικείω Δωρίου ορίζεται είς γραφεύς και είς έμμισθος κλητήρ. Άρθρ.3.-Η ισχύς του παρόντος άρχεται από της δημοσιεύσεως εν τη Εφημερίδι της Κυβερνήσεως. 